1605 Tiny Attic Room er som beskrevet tiny tiny!
Man bliver let begejstret for den flotte billedpræsentation af loftrummet med de lækre widevinkelfotos, som på ingen måde yder retfærdighed i forhold til den relle oplevelse. Loftrummet ER ganske ganske lille,- selv med en højde på under 168 cm, kan man kun stå oprejst i midten af loftrummet - og oplevelsen af loftrummet ligger langt fra det, den foregiver på fotos. Der er lige plads til en lille dobbeltseng, som vi sov helt fint i.
Adgang til loftrummet sker fra en smal ikke særligt indbydende entre/hall, - som da vi besøgte stedet, ikke var specielt rengjort og der flyder med post mm., - via en meget stejl og smal trappe med manglende gelænderafsnit. Der er dårlig belysning på trapperne, der er beklædt med tæppe i meget snavset tilstand. Hele indgangen og trappeafsnittet bærer præg af manglende vedligeholdelse, og det er ikke rengjort. De slidte gelænderne til opgangen er i forfalden stand og visse steder fastgjort med strips!
Fra den stejle trappe er adgangen til selve loftrummet gennem de unge udlejeres køkken, med endnu en stejl trappe op før indgang til selve loftrummet nåes. Her mødes vi to katte, som kan være hyggeligt for katteelskere. Da de unge lejeres køkken ligger lige under rummet må madlugte forventes.
1605 Tiny Attic Room, der på mange måder kan være charmerende, ligger dejligt central på Herengracht 86 med kun få minutters gang fra Amsterdam Central Station. Området er charmerende og hyggeligt med de gamle typiske hollandske huse fra 1600 tallet med de kararakteriske hoistingbeams, omkrandset af de mange idyliske kanaler, og med mange hyggelige barer og restauranter tæt derpå.
Vi havde stillet større forventninger, og er skuffet efter vort ophold. Ved en samlet vurdering yder prisen for tre overnatninger slet ikke retfærdighed i forhold til værdien af det, man får. Vi synes af den pris inclusive de ekstra tillæg for rengøringgebyr, servicegebyr, belægninghsskatter og flere gebyrer gør overnatningerne alt for dyre.
Måske er vi meget sarte som AirBnB rejsende, men vores vurdering er at 1605 Tiny Attic Room henvender sig til backpackers og unge par, der rejser med let oppakning og ikke stiller så store krav, som vi med vort ophold har gjort.